જેતપુર તાલુકાના સરધારપુર ગામના સભાપતી તથા ગ્રામ્યવાસીઓ તાલુકા સેવાસદન ખાતે આવી મુખ્યમંત્રીને ઉદ્દેશીને આવેદન પત્ર મામલતદારને પાઠવી જણાવ્યું હતું કે, સરધારપુર ગામમાં નર્મદાનું પાણી હાલ ૧ લાખ લીટર બે દિવસે આપવામાં આવે છે અને ગામમાં દરરોજનું પાણી વસ્તીના ધોરણે ર,૭ર,૧૦૦ લીટર ગામમાં આપવાનું હોય છતાં ૧ લાખ લીટર માત્ર બે દિવસે જ મળતું હોય, જેથી ગ્રામ્યવાસીઓને પીવાનું પાણી, પશુઓને પીવાનું પાણી તેમજ દરરોજ ઉપયોગ લેવાનું પાણી પુરૃ પડતું ન હોય જેથી આગામી દિવસોમાં ગામમાં પાણીની સમસ્યા હલ થઇ શકે તેવું આયોજન કરવા પત્રના અંતમાં રજુઆત કરવામાં આવી છે.